text: "Hé ! las !" fait il, "ne voi je là
   Le lieu où cele m'otria
   S'amour, où tant avoit biauté
   Et de tous biens si grant plenté
   Qu'il n'en i peüst plus avoir ?
   Hé ! las ! comment puis je veöir
   Le lieu là où je conquestai
   PageV02P058
   Si grant chose, quant perdu l'ai
   Par niceté et par folie ?
   Hé ! las ! comment sui je en vie !
   Que ne morui je celui jour
   Que je perdi si haute honnour ?
   Grant merveille ai comment ne fent
   Mes cuers d'anui et de torment.
   Je croi que nus ne muert d'anui,
   Puiscedi que je mors n'en sui ;
   Car, se nus morir en peüst,
   Pieça que mes cuers partis fust,
   Car onques cuers tant d'anui n'ot
   Comme li miens n'avoir ne pot."
  